ঋতুস্রাবের সময় ব্যায়াম করার বিষয়ে কথা হয় পারসোনার প্রধান ফিটনেস ট্রেইনার ফারজানা শিমুলের সঙ্গে। তিনি বলেন, ‘ঋতুস্রাবের সময় ব্যায়াম করা যায়, তবে সেটি খুব ভারী নয়, হালকা ধরনের ব্যায়াম। এ সময় হালকা ধরনের ব্যায়াম করলে ব্যথা, অবসাদ, ক্লান্তি ভাব কমে। তবে খুব ফ্লো হলে ব্যায়াম না করাই ভালো। হালকা ফ্লো থাকলে ব্যায়াম করা যেতে পারে। এ ছাড়া এ সময় অনেকে জিমে গিয়ে ভারী ওজনের ব্যায়াম করতে চান। এগুলো করা যাবে না।’